《拟古诗二十首 其五》
明代·杨起元

海上三神山，虚无切太清。黄金装宫阙，白玉三重城。

非丝复非竹，音响何泠泠。谁能为此曲，无乃安期生。

凤凰舒羽仪，玄鹤集云亭。身世在何许，耳目殊音形。

长跽谢仙翁，下界俱含情。何当三万里，随风送天声。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。